ประกาศการท่าเรือแห่งประเทศไทยประกาศการท่าเรือแห่งประเทศไทยเรื่องหลักเกณฑ์และวิธีการยื่นเอกสารสำหรับเรือที่เข้าทอดจอดในอาณาบริเวณการท่าเรือแห่งประเทศไทยณ ท่าเรือกรุงเทพรวมทั้งการขอใช้บริการของท่าเรือกรุงเทพ[๑] เพื่อให้การดำเนินการเกี่ยวกับการยื่นคำร้องขอนำเรือเข้าท่าภายในอาณาบริเวณและคำร้องขอใช้บริการต่าง ๆสำหรับเรือที่เข้ามาในอาณาบริเวณการท่าเรือแห่งประเทศไทย ณ ท่าเรือกรุงเทพ เป็นไปด้วยความเหมาะสมอาศัยอำนาจตามความในมาตรา ๙ (๓) มาตรา ๒๔ มาตรา ๒๙ วรรคแรก (๑) และวรรค ๒แห่งพระราชบัญญัติการท่าเรือแห่งประเทศไทย พ.ศ. ๒๔๙๔ ผู้อำนวยการการท่าเรือแห่งประเทศไทยจึงให้กำหนดหลักเกณฑ์และวิธีปฏิบัติไว้ ดังต่อไปนี้ข้อ ๑ ยกเลิกประกาศท่าเรือกรุงเทพการท่าเรือแห่งประเทศไทย เรื่องหลักเกณฑ์และวิธีการยื่นเอกสารสำหรับเรือที่เข้าทอดจอดในอาณาบริเวณการท่าเรือแห่งประเทศไทยรวมทั้งการขอใช้บริการของท่าเรือกรุงเทพ ลงวันที่ ๑๐ กันยายน ๒๕๔๔ข้อ ๒ เจ้าของหรือตัวแทนเจ้าของเรือที่ประสงค์จะนำเรือไปทอดจอดเรือ ณที่จอดเรือภายในอาณาบริเวณการท่าเรือแห่งประเทศไทย ณ ท่าเรือกรุงเทพต้องยื่นคำร้องขอนำเรือเข้าท่าภายในอาณาบริเวณ (APPLICATION FOR VESSEL ENTERING THE PORT AREA) ตามประกาศการท่าเรือแห่งประเทศไทยเรื่อง หลักเกณฑ์และวิธีการชำระค่าภาระในกรณีเรือไปทอดจอด ณ ท่าเรืออนุญาต ท่าเรือเอกชนและที่จอดเรือของท่าเรือกรุงเทพ ลงวันที่ ๕ สิงหาคม ๒๕๓๙ โดยสามารถยื่นคำร้องขอนำเรือเข้าท่าภายในอาณาบริเวณได้ทางช่องทางอิเล็กทรอนิกส์หรือช่องทางอื่น ๆ ที่การท่าเรือแห่งประเทศไทยเป็นผู้กำหนดข้อ ๓ เมื่อมีการเปลี่ยนแปลงข้อมูลของรายการจดทะเบียนเรือให้เจ้าของ หรือตัวแทนเจ้าของเรือ ยื่นหลักฐานขอเพิ่ม หรือเปลี่ยนแปลงก่อนยื่นคำร้องขอนำเรือเข้าท่าภายในอาณาบริเวณ คำร้องขอใช้บริการ หรือแบบอนุญาตต่างๆ ที่เกี่ยวข้องกับระบบบริการเรือของท่าเรือกรุงเทพข้อ ๔ เจ้าของหรือตัวแทนเจ้าของเรือที่มีความประสงค์จะดำเนินการดังนี้๔.๑ นำเรือผ่านร่องน้ำเจ้าพระยา (PASS BAR) ระหว่างเวลา ๑๖.๐๐ น. ถึงเวลา ๑๖.๐๐ น. ของวันรุ่งขึ้น เพื่อไปทอดจอด ณท่า ทุ่น และหลักของท่าเรือกรุงเทพ ให้ยื่นแบบ BP๐๑ แบบขอนำเรือเข้าทอดจอด ณ ท่าเรือกรุงเทพ (FORM FOR VESSEL BERTHING AT BANGKOK PORT) ก่อนเวลา ๐๘.๓๐ น. ของวันที่นำเรือเข้าท่า ทุ่น และหลักของท่าเรือกรุงเทพ๔.๒ การย้ายเรือ (SHIFTING) เข้า-ออก จากท่า ทุ่นและหลักของท่าเรือกรุงเทพ ระหว่างเวลา ๑๙.๐๐ น. ถึงเวลา ๑๙.๐๐ น. ของวันรุ่งขึ้นให้ยื่นแบบ BP๐๒ แบบขอย้ายเรือ (FORM FOR VESSEL SHIFTING) ก่อนเวลา ๐๘.๓๐ น. ของวันที่นำเรือเข้า - ออกจากท่า ทุ่น และหลักของท่าเรือกรุงเทพ๔.๓ เรือเปลี่ยนแปลงการออกจากท่า ทุ่น และหลักของท่าเรือกรุงเทพ (SAILING) ระหว่างเวลา ๑๙.๐๐ น. ถึงเวลา ๑๙.๐๐ น. ของวันรุ่งขึ้น ให้ยื่นแบบ BP๐๓ แบบขอเปลี่ยนแปลงเรือออกจากท่าเรือกรุงเทพ (CHANGE FORM FOR VESSEL SAILING AT BANGKOK PORT) ก่อนเวลา ๐๘.๓๐ น.ของวันที่นำเรือออกจากท่า ทุ่น และหลักของท่าเรือกรุงเทพข้อ ๕ เจ้าของหรือตัวแทนเจ้าของเรือที่มีความประสงค์จะขอใช้เรือลากจูง น้ำจืดและโทรศัพท์ของท่าเรือกรุงเทพ ให้ยื่นคำร้อง BP๐๔ คำร้องขอใช้บริการ (APPLICATION FOR SERVICE) ก่อนการให้บริการเป็นเวลาไม่น้อยกว่า ๓ชั่วโมง และในกรณีประสงค์จะขอเปลี่ยนแปลงการขอใช้บริการดังกล่าวจะต้องยื่นคำร้อง BP๐๕ คำร้องเปลี่ยนแปลงการขอบริการ (CHANGE FORM FOR APPLICATION FOR SERVICE) ก่อนการบริการเป็นเวลาไม่น้อยกว่า๒ ชั่วโมงการขอใช้บริการเรือลากจูงในกรณีเร่งด่วนหรือฉุกเฉินให้แจ้งโดยตรงที่แผนกเรือ กองบริการท่า ฝ่ายบริการท่าและเครื่องมือทุ่นแรงท่าเรือกรุงเทพ ทางวิทยุสื่อสาร หรือทางโทรศัพท์หมายเลข ๐๒-๒๖๙-๓๔๗๙ และ๐๒-๒๖๙-๓๔๘๕ หรือทางโทรสารหมายเลข ๐๒-๖๗๑-๘๘๐๔ และให้รีบยื่นคำร้องขอใช้บริการต้นฉบับในโอกาสแรกข้อ ๖ การยื่นแบบคำร้องตามข้อ ๓ ข้อ ๔ และข้อ ๕ให้ยื่นที่แผนกท่า กองบริการท่า ฝ่ายบริการท่าและเครื่องมือทุ่นแรง ท่าเรือกรุงเทพโดยยื่นเป็นเอกสารต้นฉบับหรือส่งทางโทรสารในกรณีเร่งด่วนแล้วส่งเอกสารต้นฉบับมาภายหลัง ได้ตลอด ๒๔ ชั่วโมงทั้งนี้ ตั้งแต่วันที่ ๑ มีนาคม ๒๕๕๗ เป็นต้นไปประกาศณ วันที่ ๑๓ กุมภาพันธ์ พ.ศ. ๒๕๕๗เรือเอกอิทธิชัย สุพรรณกูลรองผู้อำนวยการการท่าเรือแห่งประเทศไทยสายบริหารทรัพยากรบุคคลและการเงินรักษาการแทนผู้อำนวยการการท่าเรือแห่งประเทศไทยปริยานุช/ผู้จัดทำ๕ มีนาคม ๒๕๕๗อังศุมาลี/ผู้ตรวจ๑๑ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔๐ ง/หน้า ๑๐/๒๘ กุมภาพันธ์ ๒๕๕๗